CELEX: 62009CA0275
Language: da
Date: 2011-03-17 00:00:00
Title: Sag C-275/09: Domstolens dom (Første Afdeling) af 17. marts 2011 — Brussels Hoofdstedelijk Gewest m.fl. mod Vlaamse Gewest (anmodning om præjudiciel afgørelse fra Raad van State van België — Belgien) (Direktiv 85/337/EØF — vurdering af visse offentlige og private projekters indvirkning på miljøet — lufthavne med en startbane på mindst 2100 m — begrebet »nyanlæg« — fornyelse af driftstilladelse)

7.5.2011   
            
            
               DA
            
            
               Den Europæiske Unions Tidende
            
            
               C 139/4
            
         Domstolens dom (Første Afdeling) af 17. marts 2011 — Brussels Hoofdstedelijk Gewest m.fl. mod Vlaamse Gewest (anmodning om præjudiciel afgørelse fra Raad van State van België — Belgien)
   (Sag C-275/09) (1)
   
   (Direktiv 85/337/EØF - vurdering af visse offentlige og private projekters indvirkning på miljøet - lufthavne med en startbane på mindst 2 100 m - begrebet »nyanlæg« - fornyelse af driftstilladelse)
   2011/C 139/05
   Processprog: nederlandsk
   
      Den forelæggende ret
   
   Raad van State van België
   
      Parter i hovedsagen
   
   
      Sagsøgere: Brussels Hoofdstedelijk Gewest, P. De Donder, F. De Becker, K. Colenbie, Ph. Hutsebaut, B. Kockaert, VZW Boreas, F. Petit, V.S. de Burbure de Wezembeek og L. Van Dessel
   
      Sagsøgt: Vlaamse Gewest
   
      Sagens genstand
   
   Anmodning om præjudiciel afgørelse — Raad van State van België — fortolkning af bilag I, nr. 7, litra a), i Rådets direktiv 85/337/EØF af 27. juni 1985 om vurdering af visse offentlige og private projekters indvirkning på miljøet (EFT L 175, s. 40) — arbejder vedrørende strukturen i en lufthavn med en start- og landingsbane på mindst 2 100 m — begrebet »nyanlæg«
   
      Konklusion
   
   Artikel 1, stk. 2, andet led, og nr. 7) i bilag I til Rådets direktiv 85/337/EØF af 27. juni 1985 om vurdering af visse offentlige og private projekters indvirkning på miljøet, som ændret ved Rådets direktiv 97/11/EF af 3. marts 1997, skal fortolkes således, at:
   
               —
            
            
               forlængelsen af en eksisterende godkendelse til drift af en lufthavn hverken kan kvalificeres som et »projekt« eller som et »nyanlæg« som omhandlet i disse bestemmelser, eftersom der ikke er tale om arbejder eller indgreb, som ændrer områdets fysiske karakteristika
            
         
               —
            
            
               det ikke desto mindre tilkommer den forelæggende ret — på baggrund af den gældende nationale lovgivning og i givet fald under hensyn til den kumulative virkning af flere arbejder og indgreb, som er blevet foretaget efter ikrafttrædelsen af dette direktiv — at efterprøve, hvorvidt denne godkendelse indgår i en godkendelsesprocedure i flere led med henblik på gennemførelse af et projekt som omhandlet i nr. 13), første led, i bilag II, sammenholdt med nr. 7) i bilag I til direktivet. Såfremt der ikke er foretaget nogen vurdering af indvirkningerne på miljøet af sådanne arbejder og indgreb i et tidligere led af godkendelsesproceduren, påhviler det den forlæggende ret at sikre direktivets effektive virkning ved at påse, at en sådan vurdering i det mindste foretages i forbindelse med udstedelsen af driftstilladelsen.
            
         
      (1)  EUT C 267 af 7.11.2009.